ולנטן קונראר

(בצרפתית:Valentin Conrart, 1603- 23 בספטמבר 1675) היה סופר ופילולוג צרפתי, יוזם החוג שהפך לאקדמיה הצרפתית. נודע כבקיא בדקדוק ובסגנון הצרפתיים. היה הראשון שזכה במושב 2 של האקדמיה. החל מ-1634 כיהן כמזכיר קבוע של האקדמיה הצרפתית.
הסלון הספרותי של קונראר היה השני בחשיבותו בפריז אחרי זה של מאדאם דה רמבוייה.

ביוגרפיה
ולנטן קונראר נולד ב-1603 בפריז כבן למשפחה צרפתית קלוויניסטית ("הוגנוטית") מוולנסיין שהייתה לתקופה 
חלק מארצות השפלה. סבו פייר קונראר, שמילא את התפקיד הפקידותי והמשפטי של "אשוון" (échevin) הוצא להורג  ב-1568 כשכוחותיו של הדוכס אלבה כבשו מחדש את העיר.
אביו ז'אק קונראר היה סוחר אמיד לבדים שהתיישב בפריז ושהועיד לאת בנו הבכור ולנטן לעסקים.

עם זאת, אחרי מות אביו ב-1620 למד איטלקית וספרדית, העמיק את הידע שלו ברזי ההשפה הצרפתית והתחיל לפקוד את הסלונים הספרותיים המפורסמים - של המרקיזה דה רמבוייה, מאדאם דה סבלה ומדמואזל סקודרי וכו'.
במהרה קנה לעצמו שם, אף על פי שלמשך הרבה שנים לא כתב דבר. הוא התמנה  ב-1627 ליועץ-מזכיר של המלך לואי השלושה עשר. החל מ-1629 ביתו  ב"אוטל דה רמבוייה" אירח חוג  משלו שדן בסוגיות ספרותיות, קרא יצירות והביע בקורת הדדית עליהן.  
עם באי הסלון שלו נמנו סופרים כמו ז'אן שאפלן, קלוד פאוור דה ווז'לא, אנטואן גודו, ז'אן דמארה דה סן סורלן, ז'אן לואי גז דה בלזאק וונסן וואטור ואחרים 

הקרדינל רישלייה, שהיה להוט לחזק את האחדות הלשונית של צרפת, שאב מקונראר השראה לפרויקט האקדמיה שלו, האקדמיה הצרפתית . קונארט ניסח את מכתבי הזיכיון וניסח את התקנון שלה ב-13 במרץ 1634. המוסד החדש שזכה למעמד רשמי ב-1635 תחת חסות רישלייה, כלל בהתחלה שלושה עשר חברים. קונארט נבחר בפה אחד כמזכיר הקבוע הראשון שלה, ולמרות דבקותו הבלתי מעורערת בדת הפרוטסטנטית, רישלייה השאיר אותו בתפקיד זה עד מותו.

לקונראר הייתה השפעה מכרעת בגל הראשון של תרגומים צרפתיים, שנערכו על ידי ז'ירי, ד'אבלנקור או פטרו, שכונו מאוחר יותר "הבלתי נאמנים היפים". הוא שיתף פעולה עם ווז'לא בעריכה הסופית של התרגום מקווינטוס קורטיוס 
עם שאפלן מילא קונראר תפקיד חשוב בדיונים באקדמיה לגבי אל סיד

אוסף קונראר

 "אוסף קונראר" 
ולנטן קונראר נהג לשמר או להעתיק כל מסמך שראה בו עניין. במהלך השנים, הוא צבר כחמישים קבצים גדולים שכללו מכתבים חתומים מדמויות בולטות רבות באותה תקופה, וסוגים שונים של טקסטים.
אוסף מסמכים זה עוסק לא רק בהיסטוריה הספרותית, אלא גם בהיסטוריה הפוליטית והדתית (בעיקר זו של הפרוטסטנטיות) במאה ה-17. קבצים אלה נשמרים כיום במחלקת כתבי היד של ספריית הארסנל בפריז, תחת ההפניות הבאות: ms 4106-4129, ms 5130-5132, ms 5410-5427, ms 2667, ms 3135, ms 8573-8574. כל קובץ מכיל טבלה מפורטת מאוד של היצירות, שנוצרה על ידי סימון ואנל דה מילסונו, איש עסקים ביבליופיל שהיה הבעלים של האוסף במשך תקופה מסוימת במאה ה-18.

קונראר במדיה האמנותית
ב"אגרתו הראשונה" - ניקולא בואלו  התייחס אליו בהערה J’imite de Conrart le silence prudent, ("אני מחקה מקונראר את שתיקתו הזהירה") תוך רמז למעט הספרים שכתב.

פרסומיו
Lettres familières de Mr Conrard à Mr  Félibien (1681)
(אגרות פמיליאריות אל מר פליביין)Suite des psaumes en vers François par CL. Ma. & Th. De Be. et ceux qui ont esté retouchez par feu M. V. Conrart Conseiller & Secrétaire du Roy, &c. .., A Geneve chez Iean Pictet. 1629.
(סדרת התהלים בחרוזים צרפתיים מאת קלמאן מארו ותאודור דה בז ושתוקנו על ידי מר ולנטן קונראר המנוח, יוץ ומזכיר המלך וכו' - ז'נבה, הוצאת ז'אן פיקטה)Les Psaumes de David mis en vers françois et revus par ordre du Synode Wallon des Provinces-Unies (1730)
(תהלים אשר לדוד שתורגמו בחרוזים צרפתיים ותוקנו בצו של הסינוד הוואלוני של הפרובינציות המאוחדות Mémoires sur l'histoire de son temps (1825). 
"זיכרונות על תולדות תקופתו" - קטעים שפורסמו על ידי לואי מונמרקה לפי כתבי היד מספריית הארסנל
"La Journée des madrigaux, suivie de la Gazette de Tendre (avec la  carte de Tendre ) et du Carnaval des prétieuses (1856)
Lettres à Lorenzo Magalotti, Saint-Étienne, Université de Saint-Étienne, 1981.
(אגרות ללורנצו מגלוטי), אוניברסיטת סנט אטיין

לקריאה נוספת
R. Kerviler and Édouard de Barthélemy, Conrart, sa vie et sa correspondance (1881);
Nicolas Schapira Un professionnel des lettres au XVIIe siècle. Valentin Conrart, une histoire sociale. .

קישורים חיצוניים

בריטניקה 
בלקסיקון האנציקלופדי הרוסי ברוקהאוס ואפרון

קטגוריה:סופרים צרפתים
קטגוריה:פילולוגים צרפתים
קטגוריה:חברי האקדמיה הצרפתית
קטגוריה:פרוטסטנטים צרפתים
קטגוריה:קלוויניסטים ורפורמים
קטגוריה:ילידי 1603
קטגוריה:נפטרים ב-1675